
ПРОЈЕКТНИ ЗАДАТАК СВИХ ОБЛАСТИ
ПРЕДМЕТ: ИЗГРАДЊА ОТВОРЕНИХ БАЗЕНА СА ПРАТЕЋИМ САДРЖАЈИМА
ЛОКАЦИЈА: Нови Бечеј, ул.Сточни трг, кат.бр.парц.6033, К.О. Нови Бечеј

ОПШТИ ДЕО:
На предметној локацији, у улици Сточни трг, Нови Бечеј на катастаској парцели број 6033, К.О. Нови Бечеј потребно је испројектовати Отворене базене са пратећим садржајима.
Објекат је неопходно испројектовати у складу са захтевима Наручиоца, свим важећим правилницима и прописима и правилима струке.

ЛОКАЦИЈА:
Парцела, кат.бр.парц.6033, К.О. Нови Бечеј, је површине 15718м2 и постоји објекат чија је изградња у току, Затворени базен као 1.фаза реализације овог пројекта.
Паркирање возила је потребно пројектовати у оквиру парцеле и делом на суседној парцели.

Основна идеја је креирање садржаја организованих око отворених базена како би се атрактивност комплекса и пуна функционална искоришћеност проширила на целу годину и све временске прилике. Поред објекта Завореног базена (чија је изградња у току) потребно је пројектовати комплекс отворених базена са пратећим садржајима.

Базени треба да се конципирани првенствено за потребе рекреативног пливања и забаве, и као такав доминантан треба да буде отворени базен неправилне форме са воденим атракцијама, дубине 135 цм и површине воденог огледала 350 до 500 м². Поред овог базена потребно је предвидети и два мања дечија базена, један за обуку непливача дубине до 80цм и један мали тзв. „брчкавац“. Уколико просторна диспозиција и пројектантски концепт дозволе може се планирати и један стандардни пливачки базен димензија 50/25 или 33/25 метара у складу са ФИНА стандардима, који би био једна од фаза реализације комплекса.
Поред базена потребно је предвидети једну велику терасу за сунчање са јужне стране Затвореног базена која би била функционално повезана са овим објектом и служила као отворена тераса за посетиоце Затбореног базена. Иста треба да буде повезана степеништем са отвореним базенима како би у прелазним периодима корисници Затвореног базена могли да користе и садржаје отворених.
Испод ове терасе потребно је сместити пратеће садржаје за отворене базене и то: гардеробе са локерима, санитарне чворове, пункотве за продају хране и пића и слично. Сви садржаји треба да буду концпирани тако да отворени базени могу да функционишу независно.
Уз рекреативни и дечије базене потребно је предвидети неколико тобогана са водом за децу и одрасле.
Остатак простора потребно је планирати као слободну парковску површину адекватно озелењену. На адекватним местима потребно је предвидети дезо баријере за улазак у зону базена.
Главни улаз за посетиоце и спортисте пројектовати са источне стране комплекса поред јужне фасаде објекта Затвореног базена.
Приземље објеката поставити на коту ±0,00м, одигнуту за 20цм у односу на тротоар. 
Обезбедити адекватан улаз лицима са посебним потребама уз могућност адекватног кретања како кроз цео објекат тако и улазак у базене.
Обезбедити и засебан улаз за запослене као и приступ техничким просторијама.

1.1 - ПРЕДМЕТ ПРОЈЕКТА АРХИТЕКТУРЕ: 

Потребно је пројектовати објекат отворених базена и објекат који је за пратеће садржаје са равним кровом који се користи као кровна тераса, спратности Пр.

МАТЕРИЈАЛИЗАЦИЈА ОБЈЕКТА:
Објекат базена треба пројектовати савременог дизајна и материјализације у складу са мерама ЗОП (заштите од пожара) и енергетске ефикасности, са добром функционалном организацојом захтеваних садржаја. 
ИНСТАЛАЦИЈЕ:
У оквиру пројекта потребно је применити адекватна и квалитетна решења за неопходне инсталације а у свему према важећим прописима и правилима струке.

2.1 И 2.2 - ПРЕДМЕТ ПРОЈЕКТА КОНСТРУКЦИЈЕ ЗАТВОРЕНОГ БАЗЕНА 
Потребно је пројектовати објекат базена 
Конструкцију објекта урадити у свему према подлогама из архитектонског пројекта.
Конструкција објекта треба да испуни све важеће прописе за дату врсту објекта и усвојено конструктивно решење.
Конструкцијом обезбедити трајност и стабилност објекта локалну и глобалну у њеном експлоатационом веку.
Потребно је урадити конструкцију подземног резервоара хидрантске воде и конструкцију подземног простора за повишење притиска са пумпама. Обе конструкције треба да у свему задовоље техничке услове и прописе који су дати пројектима инсталација.
Конструкције је потребно извести у свему према важећим прописима за дату врсту објеката. 
Конструкцијом обезбедити трајност и стабилност објекта локалну и глобалну у њеном експлоатационом веку.
2.3 - ПРЕДМЕТ ПРОЈЕКТА САОБРАЋАЈНИЦА:
[bookmark: _GoBack]За потребе пројекта урадити пројекат саобраћајних површина у оквиру комплекса. Пројектом обухватити саобраћајнице, паркинге, паркинг за особе са инвалидитетом, пешачке стазе И платое.
На основу Идејног решења и исходованих Локацијских услова израдити Пројекат за грађевинску дозволу.
По добијању Грађевинске дозволе израдити Пројекат за извођење са свим потребним детаљима неопходним за извођење.
Извршити израду техничке документације у складу са стандардима, законима и прописима који важе за ову врсту радова и то:
⎯ Закону о планирању и изградњи („Сл. гласник РС“, бр. 72/2009, 81/2009 -испр., 64/2010 - одлука УС, 24/2011, 121/2012, 42/2013 - одлука УС, 50/2013 – одлука УС, 98/2013 – одлука УС, 132/14,145/14, 83/2018, 31/19, 37/2019, 9/20 и 52/21 и 62/23),
⎯ Правилнику о садржини, начину и поступку израде и начину вршења контроле техничке документације према класи и намени објеката („Службени гласник РС“, бр. 73/2019)
Техничку документацију за предметни објекат израдити у свему према Пројектном задатку, важећим стандардима и техничким прописима и препорукама за ове врсте објеката и инсталација, условима за пројектовање унутрашњих инсталација водовода и канализације и Условима надлежне ЈКП.

МАТЕРИЈАЛИЗАЦИЈА ОБЈЕКТА:
Пројектовати саобраћајницу око објекта од асфалта, паркинге, пешачке стазе и платое од бехатона. Све површине оивичити бетонским ивичњацима. Одводњавање саобраћајних површина решити линијским каналом по ободу саобраћајнице, како је дато Урбанистичким пројектом. 

3 - ПРЕДМЕТ ПРОЈЕКТА ХИДРОТЕХНИЧКИХ ИНСТАЛАЦИЈА:
Потребно је за објекат базена направити инсталације водовода, хидрантске мреже, атмосферске и фекалне канализације.

ИНСТАЛАЦИЈЕ ВОДОВОДА, ХИДРАНТСКЕ МРЕЖЕ, АТМОСФЕРСКЕ И ФЕКАЛНЕ КАНАЛИЗАЦИЈЕ
Снабдевање објекта водом предвидети преко планираног прикључка на уличној водоводној мрежи у ул. Сточни трг, уз проверу капацитета и према условима надлежног Јавног предузећа. Прикључење фекалних вода предвидети, такође, према  условима надлежног Јавног предузећа  и то на постојећи улични канализациони цевовод.
Водовод:
За потребе објекта предвиђа се прикључак на уличну водоводну мрежу од HDPE цеви пречника Ø110мм који се доводи до водомерног шахта.
Мрежа у објекту је предвиђена од челичних понцикованих цеви за хидрантску мрежу као и за све водоводне цеви које се налазе у простору базенске технике и простору за термомашинске инсталације. Остале водоводне цеви су предвиђене од PPR цеви.
Унутрашња хидрантска мрежа:	
Заштита од пожара се обезбеђује помоћу хидрантске мреже. Унутрашњу хидрантску мрежу пројектовати у свему према важећем правилнику и противпожарном елаборату. Унутрашњу хидрантску мрежу пројектовати од поцинкованих цеви са распоређењеним хидрантским ормарићима по ходницима. 
Спољашња хидрантска мрежа:	
Заштита од пожара се обезбеђује помоћу четири улична хидранта која се налазе у кругу око објекта.
По завршетку радова предвидети испитивање исправности инсталације. 
Канализација:
У оквиру новопројектованог објекта базена пројектована је канализациона мрежа за санитарне отпадно-фекалне воде пречника Ø250мм.
- унутрашње инсталације канализације свести на прикључни шахт 
- прикључни шахт поставити тако да се омогући изградња канализационог прикључка управно на постојећу канализациону мрежу,
- дубина прикључног шахта зависи од дубине уличне канализационе мреже
- кинету у шахтовима предвидети  од набијеног бетона.
Базенска вода се испушта, сходно условима Вода Војводине, постепено у фекалну канализацију.
Атмосферска канализација:
Атмосферска вода са саобраћајница, платоа и делом зелених површина, биће усмерена према каналима атмосферских вода са решеткама или поклопним плочама на предметној парцели. Овим каналима и цевоводима вода ће бити доведена до таложника и сепаратора уља, где ће бити пречишћена, а одатле упуштена у нову јавну мрежу атмосферске канализације, коју је потебно изградити у Улици сточни трг, на к.п. бр. 6034/1 и у Улици Млекарској, све до отвореног канала атмосферских вода у Улици Иве Лоле Рибара. 

Санитарна опрема:
Сва санитарна опрема мора бити снабдевена пратећим деловима за нормално функционисање и правилно коришћење. Санитарну опрему предвидети према Архитектонском пројекту.  За технолошку опрему и уређаје обезбедити довод санитарне воде и одвода отпадне воде од тих уређаја и опреме.
Израда бунара за топлотне пумпе и одвођење отпадних вода од топлотних пумпи, насталих у току рада топлотних пумпи, није предмет овог пројекта и биће обрађено посебном техничком документацијом.

4.1 - ПРЕДМЕТ ПРОЈЕКТА ЕЛЕКТРОЕНЕРГЕТСКИХ ИНСТАЛАЦИЈА:
ЕЛЕКТРОЕНЕРГЕТСКЕ ИНСТАЛАЦИЈЕ
Пројекат електроенергетских инсталација треба да обухвати следеће:
-	Повезивање објеката на нисконапонску мрежу
-	Развод електричне енергије
-	Инсталацију осветљења, унутрашњег и спољашњег
-	Инсталацију прикључака и прикључница, општих и технолошких потрошача
-	Инсталацију потрошача грејања, климатизације и вентилације,
-	Инсталацију изједначавања потенцијала и заштите од електричног удара,
-	Заштиту објеката од атмосферског пражњења.
Објектат, на нн мрежу, повезати у складу са условима надлежне електродистрибуције.
Потрошаче у објекту на нн мрежу повезати преко Главних расклопних блокова и спратних расклопних блокова.
За системе који се испоручују као компактна постројења са својим орманима (лифт, хидроцели за повишење притиска, разводни ормани базенске технике и слично) предвидети напајање ел. енергијом кабловима одговарајућег пресека.
Напојни каблови у објекту, су са бакарним проводницима потребног пресека са основном изолацијом и плаштом која при пожару не развија токсичне димове (без халогена). 
Сви прикључни каблови потрошача који морају да функционишу у режиму пожара морају бити минималне ватроотпорности од 120мин. Њихово повезивање на нн мрежу извести у складу са условима из пројекта противпожарне заштите.
Развод напојних каблова и инсталационих проводника извести полагањем по датим трасама по зиду испод малтера и плафону по ПНК са одговарајућим халоген фрее носећим прибором.
Унутрашње осветљење:
Интензитет осветљења у појединим просторијама предметног објекта одредити на основу стандарда и препорука ЈКО, зависно од намене простора и уз поштовање препорука СРПС ЕН 12464-1:2012.
Базен ће се, осим рекреативног пливања, користити за одржавање такмичења локалног и јуниорског ранга, без ТВ преноса. Сходно томе, осветљење великог базена је предвиђено у две целине, како би се обезбедили следећи нивои осветљења: 
I – тренинг и рекреација ≈ 200 lx;
II – регионално такмичење ≈ 400-500 lx.
Предвидети ЛЕД расвету у целом објекту, која подржава принципе енергетске ефикасности. Јачину светлости радних простора, број и врсту светлосних тела одредити према потребној јачини за сваки простор у зависности од делатности која се обавља у одређеном простору.
Светиљке по просторијама предвидети да се укључују локалним обичним, наизменичним или серијским прекидачима смештеним поред улазних врата у одређену просторију. У тоалетима расвету укључивати помоћу детектора покрета.
За случај прекида напајања објекта електричном енергијом предвидети противпаничне светиљке које су предвиђене за непрекидан рад не мање од 1 сат.
Инсталацију прикључака и прикључница, општих и технолошких потрошача:
Инсталацију извести одговарајућим типом каблова одговарајућег броја и пресека жила у складу са прописима и стандардима за овакву врсту објеката и ускладу са захтевима заштите од пожара. Развод каблова предвидети већим делом у перфорираним носачима каблова. На основу процењене категорије објекта у односу на услове евакуације у случају пожара, изабрати одговарајуће типови каблова и начин њиховог полагања.
Инсталацију прикључница и прикључака предвиђене опреме извести у складу са захтевима технологије, архитектонским цртежима и захтевима Инвеститора. 
У просторијама предвидети уградњу модуларних прикључница првенствено за уградњу у зид и испод пулта или у инсталационим стубовима, а позиција и њихов број ће бити одређен према позицијама опреме а у складу са прописима и стандардима за овакву врсту објеката.
У просторијама са повишеним нивоом влаге пројектовати прикључнице са одговарајућом ИП заштитом. Све прикључнице морају бити са заштитним контактом.
Инсталацију потрошача грејања, климатизације и вентилације:
У објекту је предвиђена уградња инсталације климатизације, вентилације и грејања. 
Повезивање машинских, КГХ, потрошача на нн мрежу, извешће се у складу са подацима добијеним од пројектанта термомашинских инсталација.
Инсталацију изједначавања потенцијала и заштите од електричног удара:
Заштита од индиректног додира у целој инсталацији предвиђена је аутоматским искључењем напајања у ТН-Ц-С систему напајања уз кориштење заштитних уређаја диференцијалне струје (ФИД склопке) као додатне мере заштите и спровођењем мера допунског изједначавања потенцијала.
Заштиту објеката од атмосферског пражњења:
Заштиту објекта од атмосферских пражњења урадити у складу са тренутно важећим прописима.

5.1 И 5.2 - ПРЕДМЕТ ПРОЈЕКТА ТЕЛЕКОМУНИКАЦИОНИХ И СИГНАЛНИХ ИНСТАЛАЦИЈА:
Пројектном документацијом обрадити системе телекомуникационих и сигналних инсталација у складу са важећом законском регулативом и правилницима.
Потребно је предвидети следеће системе:
· Рачунарско телефонску мрежу
· Систем озвучења објекта
· КДС систем дистрибуције РТВ сигнала

Рачунарско телефонску мрежу предвидети решењем структурног кабловског система у складу са постојећим међународним стандардом за структурна каблирања ISO/IEC 11801 као и европским стандардом EN 50173. За хоризонтално каблирање, тј. за повезивање мрежних утичница са печ панелима, предвидети каблове  S/FTP - 1000 Mhz, 4x2xAWG-23, LS0H између печ панела категорије 6а у рек орманима и RJ45 утичница категорије 6а.
Сви предвиђени каблови су без халогених елемената, тако да при сагоревању не испуштају отровне гасове.
У објекту предвидети постављање једног rack ормана на коме се терминирају RJ45 прикључнице из целог објекта као и IP камере из система видео надзора објекта. Величина рацк ормана је димензионисана тако да постоји и одговарајућа резерва у простору.
За потребе бежичног интернета ("WiFi") у објекту предвидети комуникацијске прикључнице RJ45 cat6a које се уграђују на плафону а на њих даље " Access point " уређаји.
За објекат се не предвиђа класичан ITO орман већ се прикључак на спољашњу ТТ/ТК мрежу решава након одабира Оператера од стране Инвеститора а сва инсталација се решава тако да је доступна једнако свим Оператерима.

У објекту предвидети систем озвучења који може да обезбеди емитовање радиодифузног програма и локалног аудио програма (са тјунера или CD плејера, USB драјва и сл.) као и емитовање говорних порука и разних информација (преко микрофона или претходно снимљених порука).
Дистрибуција аудио сигнала врши се преко 100V линија које су повезане на појачаваче снаге и распоређене у више зона. Излази из појачавача снаге обезбеђују појединачно или групно емитовање сигнала на звучничке линије. 


У приземљу објекта, у ходнику код улаза за запошљене потребно је поставити и уградити разводни орман KDS. Од главног разводног ормана KDS до TV утичница воде се коаксијални каблови типа RG6 HF.  
Овим пројектом предвидети реализацију такозване унтрашње пасивне инсталације за реализацију TV прикључка, полажу се коаксијални каблови и одговарајући разделници а све остало (активне компоненте и сам начин повезивања на KDS) ће се реализовати у сарадњи са Оператером изабраним од стране Наручиоца. Унутрашње инсталације морају бити доступне свим Оператерима под једнаким условима.

5.3 - ПРЕДМЕТ ПРОЈЕКТА СТАБИЛНОГ СИСТЕМА ДОЈАВЕ ПОЖАРА:
За предметни објекат је предвиђена ручна и аутоматска дојава пожара. За објекат је предвиђен систем ручне и аутоматске дојаве пожара који обезбеђује надзор и контролу свих просторија, благовремену детекцију појаве и место настанка пожара, као и упозорење запослених да је до његове појаве дошло. Као најпогоднија концепција детекције пожара одабран је адресабилни редундантни систем (због поделе објекта на већи број просторних јединица), који може веома прецизно обезбедити информацију о локацији аларма односно пожара у најранијој фази развоја.
Централни део система чини противпожарна централа (ППЦ, ЦЈ) која се поставља у просторију инфо пулта на нивоу приземља. 
Аутоматски јављачи пожара који су предвиђени овим пројектом су тачкастог типа. Поставиће се у свим просторима где постоји опасност од избијања пожара. За основни тип аутоматског, тачкастог јављача пожара изабран је комбиновани оптичко-термички детектор који може да се програмира да ради као само оптички, само термички или као комбиновани оптичко-термички јављач. 
Аутоматски адресабилни јављачи пожара су типа Multiple Sensor Detector MTD 533X, CMD 533X i LKM 593X   прилагођени технологији X-Line®, који реагују на видљиви светли и тамни дим, на достизање одређене температуре као и на појаву угљен-моноксида (CMD533X) или на наглу промену температуре у простору који се надзире , тако да они откривају пожар (или могућност да дође до пожара) већ у најраној фази његовог развитка. При избијању пожара долази до појаве дима, повишене температуре, као и појаве карактеристичних инфрацрвених и ултраљубичастих зрачења. У зависности који је од ових пропратних ефеката изражен, одабира се тип јављача и начин на који ће детектор бити програмиран тј. конфигурисан. 
Упозорење запослених и посетилаца у објекту о настанку пожара врши се звучним и светлосним сигналом преко алармних сирена типа SONOS SBW ESFA 1000RRS за унутрашњу монтажу, и SONOSSBW ESFA1000RRD за спољну монтажу, произвођача Schrack Seconet AG Austrija, које поседују сертификат о усклађености са одговарајућим EN54-23 стандардом.
 Предвиђени ручни јављачи пожара су адресабилног и конвенционалног типа (MCP 545X-1(3)R), и монтирају се на зиду или другим равним површинама, на висини 1,5м, у близини улаза/излаза из објеката, поред степеништа, комуникација, дуж коридора евакуације, на приступачним и видним местима.
[bookmark: _Hlk69996079] Извршне функције централе су:
·        светлосна и звучна сигнализација; 
· отварање кровних купола за вентилацију/одимљавање;
· слање сигнала у орман лифта (спуштање лифта на ниво приземља);
·        искључење система вентилације и климатизације; 
·        активација ПП клапни;
·        деблокада врата са контролом приступа;
·        деблокада/ отварање турникета;
·        одвајање потрошача који нису у функцији од пожара са агрегата;
· могућност алармирања дежурне службе (помоћу телефонског дојављивача предвиђеног у склопу централе) преко телефонске линије.
 
Програмирање централе дојаве пожара ЦДП:
При програмирању противпожарне централе неопходно је придржавати се следећих логичких дојавних зона:
1)     адресибилни ручни јављачи по етажама (свака етажа посебна зона)
2)     адресибилни детектори по етажама (свака етажа посебна зона)
3)     адресибилни детектори у спуштеном плафону (свака етажа посебна зона)
у свему према члановима од 24. до 26. Правилника о техничким нормативима за стабилне инсталације за дојаву пожара („Службеном листу СРЈ" бр. 87/1993).

6.2 - ПРЕДМЕТ ПРОЈЕКТА БАЗЕНСКЕ ТЕХНИКЕ:
Архитектонско грађевинским пројектом предвиђена је изградња 3 отворена базена.

Базен рекреативни, површине 350-500 м2, дубине 1,35 м
Базен дечији, површине 100 м2, дубине 0,80-0,90 м
Базен дечији, површине 40-50 м², дубине 0,35-0,50 м
1. Тип базена – базен за релаксацију и рекреацију ограниченог броја корисника.
1. Конструкција базена армирано-бетонска (водонепропусна). Завршна облога стаклени мозаик или керамичке плочице
1. Квалитет базенске воде мора задовољавати бактериолошке, хемијске и физичке карактеристике у складу са важећим стандардима.
1. Бистрина воде треба да је таква да је дно базена јасно видљиво.
1. Предвидети вертикални систем циркулације (преливни систем) базенске воде и то тако да се пречишћена вода доводи до базена подним млазницама, усмерава се на страну и на горе ка површини воде, запрљанија вода се прелива са површине у преливни канал одакле се гравитационо одводи у компезациони резервоар одакле се усисава филтрационом пумпом, пролази кроз базенски филтер (под притиском), пречишћава и враћа у базен. Тип прелива “фински” и то по целом обиму базена. Број и распоред подних млазница одредити према признатим нормама и стандардима
1. Димензионисати капацитет филтрације према признатим нормама и стандардима. 
1. За филтрирање воде предвидети брзе пешчане филтере са испуном од 3 гранулације активног стакла. Брзина филтрације кроз филтере треба да је 30 m/h, висина филтерске испуне 1,2 м, прање запрљаног филтера водом. Тип филтера је филтер са латералама. За управљање процесима филтрације предвидети батерије са 5 ручних вентила или вишенаменски (шестопложајни) вентил
1. Предвидети хоризонталне пумпе 1500 rpm са грубим филтером. Капацитет пумпе треба да је такав да задовоље потребни капацитет филтрације узевши у обзир потребну висину дизања и губитке.
1. Оптерећење базена и циркулациони капацитет инсталација рачунати према признатим нормама и упутствима.
1. Цевне инсталације под притиском треба да су од ПВЦ-а димензионисане тако да брзина у потисном цевоводу не прелази 2m/s, а у усисном 1.5m/s.
1. Машинску опрему (пумпе, филтери, електрокомандни ормани, системи за аутоматску допуну воде, дозирање хемије, просторију за смештај хем. средстава, опрема за особље одржавања базена и др.) сместити у машинску салу
1. Предвидети компезациони резервоар геометрије и запремине такве да задовољи критеријуме мин. потребне количине воде за рад филтрационог система, потребне количине воде за прање филтера и мин. количине балансне воде.
1. Предвидети ЛЕД белу расвету у базенима.
1. Дезинфекција воде се врши помоћу УВ лампе и натријум хипохлоритом као резидуалним дезинфекционим срдством. Мерење, контрола и дозирање натријум хипохлоритом је аутоматско помоћу дозир пумпе контролисане контролором (централином).
1. Мерење, контрола и дозирање средства за регулацију пХ вредности треба да је аутоматско помоћу контролора (централине) и дозир пумпе потребног капацитета.
1. Дозирање хемијског средства за флокулацију помоћу дозир пумпе потребног капацитета.
1. Допуњавање базена водом, као и прво пуњење базена предвидети градском водом. Допуњавање компензационог резервоара треба да је аутоматско помоћу система са 3 ниво сонде и електромагнетног вентила.
1. Пражњење базена и компезационог резервоара вршити гравитационо и опционо под притиском помоћу филтрационих пумпи.
1. У пливачком базену предвидети сву неопходну такмичарску опрему за пливање (стартне блокове, линијске пловке, панеле за окрет са држачима, индикаторе погрешног и ледјног старта и спремнике за траке).
1. У рекреативном базену предвидети водене атракције и то: хидромасажу ледја у клупама и аеромасажу у клупи.
1. Снабдевање водом као и одвод воде у канализацију од испирања филтера или испуштања воде из базена није предмет овог пројекта. 
1. Електро управљање и инсталације нису предмет овог пројекта. 
1. При пројектовању усвајати решења у складу са важећим техничким нормама, стандардима и прописима везаним за базенску технику и квалитет воде.
6.3 - ПРЕДМЕТ ПРОЈЕКТА ЛИФТА:

На основу архитектонско грађевинских подлога израдити пројекат путничког лифта на електрични погон.

Објекат:		СПОРТСКА ДВОРАНА – ЗАТВОРЕНИ БАЗЕН И ТРАНСФОРМАТОРСКА СТАНИЦА
Нови Бечеј, ул.Сточни трг, катастарска парцела бр. 6033, К.О. Нови Бечеј
ТЕХНИЧКЕ КАРАКТЕРИСТИКЕ:
Врста лифта:    			путнички
Број комада:                      		1
Носивост:				Q = 630 kg / 8 особа
Висина дизања:			H = 4750 mm
Брзина вожње:			v = 1.0 m/s
Број станица/прилаза:			н = 2/2 (ознаке: 0,1)
Главна станица:			"0"
Управљање:     			"Simplex", микропроцесорско, 
Режима "пожарна опасност":		у случају дојаве пожара лифт аутоматски доводи кабину у главну станицу "0" и после изласка 
путника искључује се из рада.
Режим "нестанак електричне енергије": 	аутоматско увођење кабине у ближу станицу  и отварање врата.
Врста погона:			електромоторни безредукторски са фрекветном регулацијом, бр. тартовања: 180 uk/čas
Систем веза:			Интерфон, тројна веза _  кабина лифта –команди орман лифта - портирница
Сигнализација – по спратовима:	
1) на обе станице, микропокретни позивни тастери са светлосном и звучном потврдом позива. 
2) индикатор положаја кабине и стрелице смера даље вожње на обе станице,
Сигнализација у кабини		
1) микропокретни позивни тастери са Брајевим ознакама, звучном и светлосном потврдом пријема команде,
2) индикатор положаја кабине и стрелице даље вожње
3) дигитални и звучни сигнал преоптерећења,
4) дугме за отварање врата,
5) дугме за затварање врата,
6) дугме аларма,
7) прекидач вентилатора,
8) нужно светло.
Кабина:     			метална стандардна, каталошка
изнутра странице иноx
споља, премаз антикорозионе заштите
под – чепаста гума
осветљење - индиректно, спуштени плафон	
округли рукохват на задњем и бочном зиду, огледало на пола висине на задњем зиду, регистар кутија колона иноx, додатна опрема: аларм, вентилатор, нужно осветљење.
- димензије кабине:			1100x 1400 x 2300 mm
- број улаза у кабину:		1
Кабинска врата:			аутоматска, телескопска, двопанелна  
- панели :				завршна обрада иноx
- сигурносни систем врата:		фотозавеса
- димензије:			900x 2100 mm
Врата возног окна:			аутоматска, телескопска, двопанелна
- панели и штокови:			завршна обрада иноx,
- димензије:			900x 2100 mm.
- сигурносни систем врата:		електромеханичка забрава, 
Возно окно:    			армирано бетонско 
- димензије:			1700x1850 mm
- висина возног окна:		9950 mm
- јама возног окна:		1500 mm
- врх возног окна:			3700 mm
Положај погонске машине:		у врху, унутар возног окна.	


8.1 И 8.2 - ПРЕДМЕТ ПРОЈЕКТА САОБРАЋАЈА И САОБРАЋАЈНЕ СИГНАЛИЗАЦИЈЕ:
Пројектом обрадити елементе саобраћајне сигнализације и опреме пута. Саобраћајна сигнализација и опрема пута треба да буде у складу са важећим Правилником о саобраћајној сигнализацији („Службени гласник РС“, број 85/17 и 14/21) и одговарајућим стандардима.

ПРЕДМЕТ ЕЛАБОРАТА ГЕОМЕХАНИКЕ:
Пројектант је у обавези да изврши геомеханичка истраживања терена, изради елаборат геомеханике и изведе по потреби истажне радове на конструкцији. Неопходни обим испитивања геомеханике:
Неопходно је извршити теренске истражне радове у довољном броју и обиму како би се са сигурношћу могле утврдити све карактеристике терена неопходне за даљу разраду пројекта (истражне бушотине, истражне јаме). 
Потребно је извршити следећа теренска истраживања:
· истражно бушење, ротационо са континуалним језгровањем; 
· картирање језгра истражног бушења; 
· узимање поремећених и непоремећених узорака за лабораторијска геомеханичка испитивања; 
· извођење опита статичке пенетрације CPT; 
· извођење опита континуалне динамичке пенетрације DPSH опит;
· ископ и картирање истражних јама, узимање узорака из јаме за лабораторијска испитивања збијености и носивости материјала; 
· керновање бетона постојеће конструкције објекта

Потребно је извршити следећа лабораторијска испитивања на узорцима тла: 
· Одређивање природне влажности 
· Одређивање запреминске тежине
· Одређивање конзистенције тла 
· Одређивање гранулометријског састава 
· Одређивање односа влажности и суве запреминске масе – Прокторов опит
· Лабораторијско одређивање калифорнијског индекса носивости – CBR опит
· Опит директног смицања тла 
· Одређивање стишљивости тла

Потребно је извршити следећа лабораторијска испитивања на узорцима бетона:
· Запреминска маса очврслог бетона
· Језгровани узорци – узимање, преглед и испитивање при притиску
· Чврстоћа при притиску узорака

ПРЕДМЕТ ЕЛАБОРАТА ЗАШТИТЕ ОД ПОЖАРА:
Израдити Елаборат заштите од пожара за Отворени базен, Нови Бечеј, Сточни трг, кат. бр. парц. 6033, КО Нови Бечеј чији је инвеститор ОПШТИНА НОВИ БЕЧЕЈ, ул. Жарка Зрењанина број 8, Нови Бечеј, као пратећи документ инвестиционо техничке документације, у складу са чланом 31. Закона о заштити од пожара („Сл. гласник РС Србије“, бр. 111/09,20/15, 87/18 и 87/18 – др. закон).
Пројектом дефинисати:
1. Списак примењених прописа
2. Макролокацију објекта
3. Микролокацију објекта
4. Физичко хемијске особине материја које се могу јавити у комплексу
5. Понашање материјала у пожару
6. Класе очекиваних пожара
7. Пожарно оптерећење у објектима
8. Примењене превентивне мере (грађевинске, електро, машинске...)
9. Ватроотпорност елемената грађевинске конструкције
10. Снабдевање водом за гашење пожара
11. Број и распоред опреме за гашење пожара
12. Поступак у случају пожара
У Елаборат заштите од пожара одредити превентивне мере из области заштите од пожара у
свим објектима и инсталацијама, а у складу са Законом о заштити од пожара и позитивним
техничким прописима и СРПС стандардима. У недостатку домаћих прописа применити адекватне
стране прописе.
Елаборат заштите од пожара израдити у 4 (четири) примерка.


			
	

